# Carmen Meléndez

Carmen Meléndez (Barinas, 3 de novembre de 1961) és una política i militar veneçolana.

## Biografia

Meléndez va ser viceministra d'Educació del Ministeri del Poder Popular per a la Defensa. El 3 de juliol 2012, el president de Veneçuela, Hugo Chávez, la va promoure al càrrec de vicealmirall, on es converteix en la primera dona veneçolana a rebre aquesta distinció després d'haver estat comandant general de Personal de la Força Nacional Armada Bolivariana.
El 13 d'octubre del mateix any, és nomenada Ministra del Poder Popular del Despatx de la Presidència per Hugo Chávez i confirmada mitjançant decret nacional el dia 15. El 21 d'abril de 2013, durant un discurs nacional de ràdio i televisió, és reafirmada com ministra de Gestió de Govern Bolivarià de Veneçuela pel president Nicolás Maduro. El 3 de juliol de 2013 el president de la república l'ascendeix a almirall en cap i el 5 de juliol de 2013 és nomenada Ministra de Defensa, sent la primera dona que ocupa els dos càrrecs en la història de Veneçuela.
El 9 d'agost de 2017, és sancionada pel Departament del Tresor dels Estats Units d'Amèrica, immobilitzant béns en aquest país.
Pel 15 d'octubre de 2017, és triada governadora de l'estat Lara en elecció regionals.
Va dictar la càtedra «Logística Naval» al personal de guàrdies durant el semestre de l'any acadèmic 1990-1991.

## Càrrecs recents

* Cap d'Administració de Personal de l'Armada des de 2009 fins al 2010.
* Comandant Naval d'Educació de l'Armada des de 2010 fins al 2011.
* Comandant Naval de Personal de l'Armada des del 2011 fins al 2012.
* Viceministra d'Educació per a la Defensa des de juliol fins a octubre de 2012.
* Ministra del Despatx i Seguiment de la Gestió de Govern des d'octubre de 2012 fins al juliol de 2013.
* Ministra del Poder Popular per a la Defensa des de juliol de 2013 fins a l'octubre de 2014.
* Membre de l'Assemblea Nacional Constituent de Veneçuela de 2017, del 30 de juliol de 2017 fins al 15 d'octubre del mateix any.
* Governadora de l'estat Lara per al període 2017-2021.

## Sancions

Meléndez ha estat sancionada per diversos països i se li prohibeix l'entrada a la veïna Colòmbia. El govern colombià manté una llista de persones prohibides d'entrar a Colòmbia o susceptibles d'expulsió; a gener de 2019, la llista tenia 200 persones amb una «estreta relació i suport al règim de Nicolás Maduro».

### Estats Units d'Amèrica

El 9 d'agost de 2017, el Departament del Tresor dels Estats Units va imposar sancions a Meléndez per la seva posició a l'Assemblea Constituent de Veneçuela de 2017, on se li encarrega el comandament del govern del carrer.

### Canadà

El Canadà va sancionar a Meléndez el 22 de setembre de 2017 a causa de la suposada «ruptura de l'ordre constitucional de Veneçuela».

### Panamà

El 29 de març de 2018, Meléndez va ser sancionada pel govern de Panamà per la seva presumpta implicació amb «blanqueig de diners, finançament del terrorisme i finançament de la proliferació d'armes de destrucció massiva».

## Referències

* ↑ Ojeda Ruiz, Yasmín «Dos zulianos entran al gabinete de Chávez» (en castellà). La Verdad, 10-10-2012. Arxivat de l'original el 2012-10-16 [Consulta: 5 setembre 2020].
* ↑ Haces Gonzatti, Vanessa. «Las nuevas joyitas» (en castellà), 15-10-2012. Arxivat de l'original el 2014-04-07. [Consulta: 5 setembre 2020].
* ↑ «Entrevista a la ministra y almiranta Carmen Meléndez» (en castellà). Aporrea, 19-11-2012.
* ↑ «Oficializados nombramientos de nuevos ministros del Poder Popular» (en castellà). VTV, 16-10-2012. Arxivat de l'original el 2014-04-07. [Consulta: 5 setembre 2020].
* ↑ Delgado, Elkis «Nuevo gabinete de Maduro ratifica a diecisiete nombres» (en castellà). El Universal, 22-04-2013.
* ↑ «Maduro reestructura la cúpula militar y nombra a una mujer ministra de Defensa» (en castellà). 20 minutos, 06-07-2013.
* ↑ «Estados Unidos impuso sanciones a otros ocho funcionarios venezolanos» (en castellà). El Nacional, 09-08-2017. Arxivat de l'original el 2017-08-10 [Consulta: 5 setembre 2020].
* ↑ Prato, Marla «Candidata oficialista en Lara gana con 141 mil votos de diferencia» (en castellà). El Universal, 17-10-2017. Arxivat de l'original el 2017-10-17 [Consulta: 5 setembre 2020].
* ↑ «El Tiempo» (en castellà). Maduro encabeza lista de 200 venezolanos que no pueden entrar al país, 30-01-2019.
* ↑ «Primera parte de lista de colaboradores de Maduro que no pueden ingresar a Colombia» (en castellà). RCN Radio, 31-01-2019.
* ↑ «Treasury Sanctions Eight Individuals Involved in Venezuela’s Illegitimate Constituent Assembly» (en castellà). United States Department of the Treasury (Departament del Tresor dels Estats Units), 9 agost e 2017.
* ↑ «Venezuela sanctions» (en anglès). Govern del Canadà, 22-09-2017.
* ↑ «Canada sanctions 40 Venezuelans with links to political, economic crisis» (en anglès). The Globe and Mail, 22-09-2017.
* ↑ «Estos son los 55 "rojitos" que Panamá puso en la mira por fondos dudosos» (en castellà). El Cooperante, 29-03-2018. Arxivat de l'original el 2018-04-02. [Consulta: 5 setembre 2020].